Здравейте,

По спомен, улицата над реката е планирана по думи на районния кмет. Споменава се в негово интервю за "Колата на Радио София" от началото на 2024 г. Интервюто го има в YouTube.

Макар и имената на сградите да са вид реклама, това са имена с които хората ги търсят. Също е практика да се отбелязват на много места из София (Белия квартал, SoHome, Uptown Square, Фохар ....). Същата е практиката и извън българската общност (за справка - Берлин https://overpass-turbo.eu/s/1W2m). 

Също не съм съгласен с изтриването на строежа на "Зафир и Емералда". Строежа не е приключил.

За разрушените сгради, хубаво е да използвате lifecycle префиксове (https://wiki.openstreetmap.org/wiki/Lifecycle_prefix). Друг картограф може да види на сателитните снимки че липсва дадена сграда и да я добави, без да знае че е разрушена наскоро. Също е възможно някой да добави сервиза, защото знае че се намира там, но не знае че вече не съществува.

Ако имате някакви въпроси, оставам на разположение.

Поздрави и весели празници,
Митко